Այրին Շարաֆ

Այրին Շարաֆ (, ), ամերիկացի կոստյումների դիզայներ, Օսկար և Թոնի մրցանակների դափնեկիր։

Կենսագրություն 
Շարաֆը ծնվել է Բոստոնում։ Սովորել է Նյու Յորքի գեղարվեստի և կիրառական արվեստի դպրոցում, Նյու Յորքի գեղարվեստի ուսանողների լիգայում, Փարիզի Գրանդ Շոմիեր ակադեմիայում։

Աշխատանքային գործունեությունը սկսել է որպես նորաձևության իլյուստրատոր, այնուհետև սկսել է զբաղվել կոստյումների դիզայնով։ Ֆիլմարտադրությունում նրա գործունեությունը սկսվել է 1931 թվականին Բրոդվեյ ընկերության «Ալիսը հրաշքների աշխարհում» ֆիլմով։ «Թագավորը և ես» (1951) ֆիլմում նա օգտագործում է Թայլանդից բերված մետաքս՝ նորաձևության աշխարհում ստեղծելով նոր տենդենց։

Շարաֆի աշխատանքները ցուցադրվել են «Արևմտյան կողմի պատմություն» (Օսկար մրցանակ, 1961), «Կլեոպատրա» (Օսկար մրցանակ, 1963), «Հանդիպիր ինձ Սենտ Լուիսում», «Ողջույն, Դոլլի», «Սիրելի մայրիկ», «Կեսգիշերի մյուս կողմը», «Ով է վախենում Վիրջինիայի գայլից» (Օսկար մրցանակ, 1966), «Տղաներն ու տիկնիկները», «Մեր կյանքի լավագույն օրերը», «Թագավորը և ես» (Օսկար մրցանակ, 1956), «Ամերիկացին Փարիզում» (Օսկար մրցանակ, 1951), «Զվարճալի աղջիկը», «Փորգի և Բես»։

Շարաֆը կոստյումներ է ստեղծել նաև Ամերիկյան բալետի թատրոնի, Նյու Յորքի բալետի, Մոնտե Կառլոյի ռուսական բալետի համար, նկարազարդումներ է արել նորաձևության ամսագրերի համար՝ Vogueo, Harper's Bazaar:

Սահմանվել է «Թատրոնի զարգացման ֆոնդի» «Irene Sharaff Lifetime Achievement» մրցանակ։ Մրցանակի առաջին ստացողը եղել է Շարաֆը 1993 թվականին։ Մրցանակը շնորհվում է ամեն տարի այն կոստյում դիզայներին, ով իր գործունեության ընթացքում թատրոնի, կինոյի, օպերայի ու պարի բնագավառում հասել է հռչակի և վարպետության։

Շարաֆը մահացել է 83 տարեկան հասակում սրտի կանգից Նյու Յորքում։ Շարաֆը իր և գործընկերոջ Մեմե Զեի գրքերի հավաքածուն նվիրաբերել է Նյու Յորքի գրադարանի հասարակությանը։

Ֆիլմեր

Գրականություն 
 Irene Sharaff, Broadway and Hollywood: Costumes Designed by Irene Sharaff (Van Nostrans - New York, 1976).

Ծանոթագրություններ

Արտաքին հղումներ 
 
 Այրին Շարաֆը Internet Broadway Database կայքում
 http://www.nysoclib.org/collection/sharaff-sze-collection

Ամերիկահայ դիզայներներ
Ամերիկահայ գործարարներ
«Թոնի» մրցանակի դափնեկիրներ
Գրանդ Շոմեր ակադեմիայի շրջանավարտներ
Լեսբուհի արվեստագետներ